### Beslutning

Einar Madsen, Yvonne Pedersen, Arne Holm, Klavs Danielsen og Ursula Mathiasen kunne tiltræde indstillingen i overensstemmelse med Magistratens anbefaling.

 Regitze Sørensen tog forbehold med henblik på en nærmere drøftelse i byrådsgruppen.

 Ditte Simonsen kunne ikke tiltræde indstillingen.

Bevillingsændringer i 2017 på baggrund af forventet regnskab for 2017 samt godkendelse af servicemål for 2018 på byggesagsområdet.

### Resumé

På de skattefinansierede/decentraliserede driftsområder i Teknik og Miljø forventes der en netto budgetændring på 48,5 mio. kr. i mindreudgift på baggrund af forventet regnskab for 2017.

 På de ikke-decentraliserede driftsområder i Teknik og Miljø er der en mindreudgift på 4,0 mio. kr.

 På de skattefinansierede anlægsområder forventes der en netto-mindre­udgift på 597,3 mio. kr. Denne består af en mindreudgift på 948,7 mio. kr. som følge af en tidsmæssig forskydning i udførelsen af en række projekter samt nulstilling af budgettet vedr. Gellerupbyggeriet, da finansiering af byggeriet foretages via Kommuneleasing.

 Herudover er der en mindreindtægt på 351,3 mio. kr. bl.a. som følge af udskydelse af salg af fire ejendomme samt salg af byggegrunde.

 På det takstfinansierede driftsområde er der tale om en netto-merindtægt på i alt 331,3 mio. kr. primært som følge af afregning af afgifterne vedr. afgiftssagen fra 1999 fra Varmetransmission til Varmedistribution på 169,1 mio. kr. (den videre afregning til varmekunderne håndteres i separat byrådsindstilling) samt korrektion af en indtægt på 104,5 mio. kr. vedrørende 2016.

 På de takstfinansierede anlægsområder er der ingen ændringer.

### Indstilling

At 1)    de beskrevne tillægsbevillinger inklusive rammeændringer jf. afsnit 7, godkendes.

 At 2)    servicemål på byggesagsområdet for 2018 godkendes.

### Sagens forløb

30-11-2017 Borgmesterens Afdeling påtegning
Fremsendes til Magistraten.

 Teknik og Miljø forventer samlet set ikke-decentraliserede mindreudgifter på 4,0 mio. kr. Det foreslås, at mindreudgifterne indgår i Borgmesterens Afdelings opsamling af ikke - decentraliserede mer- / mindreudgifter, jf. kommunens styringsprincipper.

 I henhold til de generelle rammer og vilkår for decentraliseringen i [adresse] har de skattefinansierede decentraliserede områder mulighed for at overføre over- og underskud til de efterfølgende år. På Teknik og Miljøs områder er opsparingen eller låntagningen på årsba-sis begrænset til +/- 10 % af områdernes ramme. Akkumuleret må områderne have en opspa-ring/gæld på 20 % af rammen. I relation hertil skal knyttes følgende bemærkninger:

 Sektor 2.16, Bolig og Projektudvikling, forventes ultimo 2017 at have en gæld på 1,8 mio. kr. Herved er udsvingsgrænsen overskredet. I handleplanen for Bolig og Projektudvikling, vedtaget i forbindelse med regnskabet for 2016, var der i 2017 forventet et overskud på 3,8 mio. kr. til reduktion af afdelingens gæld. På baggrund af forbruget ultimo september forventes dette overskud kun at blive på 2,5 mio. kr. Hertil har Bolig og Projektudvikling oplyst, at der i forbindelse med Byrådets godkendelse af indstillinger vil blive tilbageført afholdte udviklingsomkostninger til sektoren, og det er forventningen, at det vil få som konsekvens, at tidsplanen for gældsafviklingen vil blive fulgt.

 Sektor 2.31 – Vejdrift: Vintertjenesten, der er en del af sektoren, fik i Budgetaftalen for 2018 tilført 2,0 mio. kr. årligt i budgetperioden. Byrådet forudsatte, at vinterregulativet tilpasses det nye budget således, at der fremadrettet sikres økonomisk balance for området. Teknik og Miljø vil primo 2018 forelægge Byrådet et forslag til nyt vinterregulativ.

 Sektor 2.33 - P-kontrol: Sektoren forventes ultimo 2017 at have en akkumuleret gæld på 4,4 mio. kr. Herved er udsvingsgrænsen overskredet. Ved budget 2016 er der fremlagt håndtag med henblik på at øge indtægterne og bringe sektorens økonomi i balance. Håndtagene skal udmøntes i en ny mobilitets- og parkeringspolitik. Byrådsindstilling om den fremtidige parkeringspolitik vil blive fremsendt inden udgangen af 2017. På baggrund heraf forventes der at blive rettet op på økonomien for sektoren.

 Sektor 2.48 – Byggeri: Sektoren forventes ultimo 2017 at have en gæld på 34,4 mio. kr. Her-ved er udsvingsgrænsen overskredet. Teknik og Miljø oplyser, at forudsætningerne vedrørende indtægter i den handleplan, der blev tiltrådt af Byrådet i forbindelse med Regnskab 2016, ikke holder. På den baggrund anmodes Teknik og Miljø om senest ved regnskabsaflæggelsen for 2017 at fremlægge en ny handleplan, der bringer sektorens budget og forbrug i balance, og som sikrer en afvikling af gælden senest på samme tidspunkt, som den oprindelige handleplan. Teknik og Miljø kan om nødvendigt lægge op til omprioriteringer mellem Teknik og Miljøs sektorer for at nå i mål.

 Teknik og Miljø fik i 2014 en fast anlægsbevilling (KB) på 10 mio. kr. (2014-priser) om året til en forstærket indsats for byudvikling (10+10-ordningen). Der er derudover mulighed for at søge yderligere bevilling til formålet via en anlægsreserve, hvorfra der kan ske udmøntning efter beslutning i Magistraten. Teknik og Miljø har i både 2016 og 2017 haft et forbrug på KB-bevillingen, der overstiger 13 mio. kr. og har ikke benyttet muligheden for at søge særskilt bevilling til merudgifterne. Dermed er der i alt afholdt udgifter på over 6,6 mio. kr. uden bevilling. På den baggrund foreslår Borgmesterens Afdeling, at det oparbejdede merforbrug håndteres ved, at KB-bevillingen for 2018 nedskrives til 5,1 mio. kr. (2018- priser). Teknik og Miljø har fortsat mulighed for at søge yderligere bevilling via anlægsreserven ved indstilling til Magistraten.

 Borgmesterens Afdeling har derudover ingen bemærkninger til indstillingen.
 04-12-2017 Magistraten

Fremsendes til [adresse] med bemærkning, at Magistraten i mødet den 4. december 2017 anbefaler, at byrådet tiltræder Magistratsafdelingen for Teknik og Miljøs indstilling af 1. november 2017 i overensstemmelse med påtegning af 30. november 2017 fra Borgmesterens Afdeling.

 Rådmand Lasse Gregersen var forhindret i at deltage i sagens behandling.

 13-12-2017 [adresse]
Sagens behandling blev udsat  i byrådets møde den 13. december 2017.
 10-01-2018 [adresse]
Fremsendes til Teknisk Udvalg til behandling i henhold til beslutning i byrådets møde den 10. januar 2018.
 22-01-2018 Teknisk Udvalg
Beslutning ikke frigivet